armvectores/hy_wikipedia_2023 huggingface dataset:
Shawn Mendes (ալբոմ)

«Shawn Mendes» (այլընտրանքային` «Shawn Mendes: The Album»), կանադացի երգիչ Շոն Մենդեսի նույնանուն երրորդ ստուդիական ալբոմը, որը թողարկվել է 2018 թվականի մայիսի 25-ին Island Records լեյբլում։ Ալբոմը փոփ ժանրի է` փոփ ռոքի, բլյուզի և R&B-ի ազդեցությամբ
Մենդեսն ալբոմի վրա աշխատել է Ռայան Թեդերի, Ջուլիա Մայքլզի, Ջոն Մեյերի, Էդ Շիրանի, Ջոնի Մաքդեյդի, Կամիլա Կաբելոյի և Քալիդի հետ։ Մենդեսը ալբոմի գործադիր պրոդյուսերն է, պրոդյուսերներ են նաև Թեդերը, Լյուիս Բելլը, Յան Կիրպատրիկը և այլք։ Ալբոմն հիմնականում դրական գնահատականների է արժանացել քննադատների կողմից, նրանցից շատերը բարձր են գնահատել երգչի հասունությունն և նոր երաժշտական ուղղությունը։
Կանադայում ալբոմը դեբյուտ է կատարել առաջին հորիզոնականում, դառնալով Մենդեսի երրորդ համար մեկ ալբոմը իր հայրենիքում։ Այն նաև գլխավորել է ամերիկյան Billboard 200 չարթը։ Սա երգչի երրորդ համար մեկ ալբոմն է ԱՄՆ-ում, ինչը դարձնում է նրան երրորդ ամենաերիտասարդ արտիստը, որը երրորդ անգամ գլխավորում է չարթը։ Ալբոմը նաև գլխավորել է Ավստրալիայի, Ավստրիայի, Բելգիայի, Նիդերլանդների, Իսպանիայի և Շվեյցարիայի չարթերը։ Սա նրա երկրորդ ալբոմն է, որը դեբյուտ է կատարել բրիտանական չարթի թոփ 3-ում։
Ալբոմի գլխավոր` «In My Blood» սինգլը թողարկվել է 2018 թվականի մարտի 22-ին։ Այն զբաղեցրել է Billboard Hot 100 չարթի 11-րդ հորիզոնականը, ինչպես նաև մի քանի այլ երկրների թոփ 10-ը։ Երկրորդ` «Lost in Japan» սինգլը թողարկվել է հաջորդ օրը։ Մայիսին թողարկվել են «Youth», «Where Were You in the Morning?» և «Nervous» սինգլները։ «In My Blood», «Lost in Japan» և «Youth» երգերը Կանադայում ոսկե են հավաստագրվել։ Ալբոմը առաջադրվել է «Գրեմմի» 61-րդ մրցանակաբաշխության «Լավագույն փոփ վոկալային ալբոմ անվանակարգում, իսկ «In My Blood երգը առաջադրվել է «Տարվա երգ» անվանակարգում։
2019 թվականի հուլիսի 26-ին թողարկվել է ալբոմի դելյուքս տարբերակը, որտեղ ներառված են Մենդեսի` «If I Can't Have You» երգը և Billboard Hot 100 չարթը գլխավորած «Señorita» դուետ երգը` ամերիկա-կուբացի երգչուհի Կամիլա Կաբելոյի մասնակցությամբ։


== Երգացանկ ==
Տվյալները iTunes Store-ից։


== Չարթեր ==


== Հավաստագրումներ ==


== Թողարկման ամսաթիվ ==


== Ծանոթագրություններ ==
Բալըկլը (լճակ)

Անվան այլ կիրառումների համար տե՛ս՝ Բալըկլը (այլ կիրառումներ)Բալըկլը, լճակ Թուրքիայում, Էրզրումի նահանգում, Էրզրում քաղաքից մոտ 18 կմ հեռավորության վրա։


== Ծանոթագրություններ ==
Գուստավ Մայրինկ

Գուստավ Մայրինկ (գերմ.՝ Gustav Meyrink, իսկական անունը՝ Գուստավ Մեյեր, հունվարի 19, 1868(1868-01-19)[…], Վիեննա, Ցիսլեյտանիա, Ավստրո-Հունգարիա - դեկտեմբերի 4, 1932(1932-12-04)[…], Շտարնբերգ, Բավարիա, Գերմանական ռայխ), ավստրիական գրող-էքսպրեսսիոնիստ, դրամատուրգ, թարգմանիչ և բանկիր։ Համաշխարհային հռչակ է ստացել "Գոլեմ" վեպի շնորհիվ, որը XX դարի առաջին բեսթսելլերներից էր։ Կաֆկայի և Պերուցի հետ նշանավոր դարձրեց Պրահայի գրական դպրոցը։
Պետական նախարարի և դերասանուհու ապօրինի զավակն էր։ Մոր հետ շրջագայում էր տարբեր վայրերով, սովորել է Մյունխենի, Համբուրգի և Պրահայի դպրոցներում։ Ապա ավարտել է Պրահայի առևտրական ակադեմիան, դարձել է բանկիր։ Քսան տարի բնակվել է Պրահայում, որը նկարագրել է իր գործերում։
Առաջին գիրքը հրատարակել է 1903 թ.:
1915 թ. հրատարակեց "Գոլեմ" վեպը, որտեղ նկարագրում է կավից պատրաստված Գոլեմ անունով կենդանի մարդու մասին լեգենդը։


== Ծանոթագրություններ ==


== Արտաքին հղումներ ==
Մայրինկ
Густав Майринк в библиотеке Альдебаран Archived 2007-10-21 at the Wayback Machine.
Շալվա

Շալվա, Շալվի գետ, գետ Արաքսի ավազանում։ Միանալով Հոչազին՝ կազմում է Հագարի գետը։ Այժմ ուղղակի Շալվա է կոչվում Հագարի գետի վերին հոսանքը։ Հոսում է Արցախի բարձրավանդակով։ Ավազանը լեռնային է, անտառապատ։ Հովտում գտնվում է Շալվայի լեռնագագաթը, իսկ ձախ ափին՝ Շալվա գյուղը։


== Ծանոթագրություններ ==
Օստերվեյկ (համայնք)

Օստերվեյկ (հոլ.՝ Oisterwijk ( արտասանություն)), համայնք Նիդերլանդների Հյուսիսային Բրաբանտ մարզում։ Տարածքը 63,91 կմ² է, բնակչությունը՝ 25.733 (2011 թ.)։ Մեկ շնչի տարեկան միջին եկամուտը 14.300 եվրո է։
Մոսուլ

Մոսուլ, (արաբ․՝ الموصل‎‎ al-Mawṣil, el-Mōṣul ասորերեն՝ ܢܝܢܘܐ Nînwe քրդ.՝ Mûsil/Nînewe թուրքմ.՝ Musul), քաղաք Իրաքի հյուսիսում, Տիգրիս գետի աջ ափին, Բաղդատից 400 կմ հյուսիս-արևմուտք, Նայնավա մուհաֆազի վարչական կենտրոնը։
Բնակչության մեծամասնությունն արաբներ են։ Բաղդատից հետո Իրաքի երկրորդ ամենամեծ քաղաքն է։
Ունի երկաթուղային կայարան, ավտոճանապարհների հանգույց է։ Կան տեքստիլ, սննդի, կաշվի, կոշիկի, մետաղամշակման արդյունաբերություն, ցեմենտի և ասֆալտի գործարաններ, ցորենի, մրգերի, անասունների առևտուր։ Մոսուլում է գտնվում Մոսուլի համալսարանը՝ Իրաքի և Միջին Արևելքի ամենամեծ կրթական և հետազոտական կենտրոններից մեկը։ Մոսուլի շրջակայքում արդյունահանվում է նավթ (Այն-Զալա )։
Մոսուլը հիմնադրվել է 6-րդ դար, ավերված Նինվեի մոտ։ Միջնադարյան քաղաքի տարածքում, որ շրջափակված է քարաշեն պարսպով (12-րդ դար, ավերվել է 1743 թվականին), պահպանվել են Նուր ադ Դինի մեծ մզկիթը (կամ Ջամի ալ Քաբիր, 1170-1172 թթ.) և մինարեթը (12-րդ դար), Կարա-Սարայ պալատի (13-րդ դար) ավերակները, 13-րդ դ․ դամբարաններ, քրիստոնեական տաճարներ (10-րդ դ․, 13-րդ դ․)։
2015 թվականի փետրվարին Իսլամական պետության գրոհայիններն ահաբեկչական ակտ իրականացրին Մոսուլի թանգարանում՝ ոչնչացնելով 3000 տարվա հնության ասորական հուշարձաններ։ Ավելի վաղ նրանք ավերել էին Մոսուլի գրադարանը՝ ոչնչացնելով հին և բացառիկ հրատարակություններ։


== Ծանոթագրություններ ==
Ներսես Կրիկորյան

Ներսես Հաջիքի Կրիկորյան (Գրիգորյան) (անգլ.՝ Nerses "Krik" Krikorian, հունվարի 23, 1921(1921-01-23), Խարպուտ, Էլազըղի մարզ, Թուրքիա - ապրիլի 18, 2018(2018-04-18)), ամերիկահայ քիմիկոս։ Լոս Ալամոսի Ազգային լաբորատորիայի աշխատակից։ Առավել հայտնի է բարձր ջերմաստիճանում քիմիայի ոլորտում կատարած աշխատանքների համար։ Փրկվելով Հայոց ցեղասպանությունից՝ 4 տարեկանում հանգրվանել է ԱՄՆ-ում։ Ներգրավված է եղել Մանհեթենյան նախագծում և մահվան պահին եղել է նախագծում ներգրավված վերջին գիտնականներից մեկը։ 
Նիագարայի համալսարանի (2005) և ՀՀ ԳԱԱ պատվավոր դոկտոր (2005):


== Կենսագրություն ==
Ներսես Կրիկորյանը ծնվել է 1921 թվականի հունվարի 23-ին, Խարբերդ քաղաքում (Թուրքիա), հայազգի Հրաչիկ և Լյուսի Կրիկորյանների ընտանիքում, ովքեր ամուսնացել էին 1919 թվականին։ Ընտանիքը վերապրել է Հայոց ցեղասպանությունը։ Նա ուներ երկու եղբայր (Արթուր և Մայք), մեկը ծնվել էր Սիրիայի Հալեպ քաղաքում, իսկ կրտսերը՝ ԱՄՆ-ում, և քույր՝ Դորոթի Կրիկորյանը։ Ընտանիքը փախել է նախ Հունաստան, ապա Ֆրանսիա, Կանադա և, ի վերջո, Միացյալ Նահանգներ 1925 թվականին։ Ընտանիքը հաստատվել է Նիագարայի ջրվեժում, Նյու Յորք, որտեղ հայրն աշխատում էր գործարանում, իսկ մայրը տնային տնտեսուհի էր։ Նրա ծնողները խոսում էին հայերեն, թուրքերեն և քրդերեն, բայց երբեք ամբողջությամբ չեն տիրապետել անգլերենին։ Նա մեծացել է Նիագարայի ջրվեժում և սկզբում հայերեն էր խոսում միայն ծնողների պնդմամբ։ Նա նաև սովորել է հայոց պատմություն և գիտեր իր հայկական ժառանգությունը։
1943 թվականին Ներսես Կրիկորյանն ավարտել է Նիագարայի համալսարանը (Նյու Յորք, ԱՄՆ)։ 1946-1972 թվականներին աշխատել է Լոս Ալամոսի ազգային լաբորատորիայում (Նյու Մեքսիկո, ԱՄՆ), 1972-1991 թվականներին՝ զանգվածային ոչնչացման զենքի տարածման կանխման կենտրոնում (IPP):
Աշխատանքները վերաբերում են միջուկային հետազոտություններին և դրանց առնչվող հարցերին։ Մասնավորապես ներդրումներ ունի ճառագայթային անօրգանական ֆիզիկային, բարձրջերմաստիճանային քիմիայի հիմնարար և կիրառական հետազոտություններում։ Մասնակցել է զանգվածային ոչնչացման զենքի տարածման կանխման հիմնարար մշակումներին ու ծրագրերին։


== Անձնական կյանք և մահ ==
Կրիկորյանը Լոս Ալամոսում է հանդիպել իր կնոջը՝ Քեթրին Փաթերսոնին։ Նա եղել է Կանանց բանակային կորպուսի (WACs) անդամ և աշխատել է որպես քարտուղար Մանհեթեն նախագծի ժամանակ։ Նրանք ամուսնացել են 1948 թվականի մարտին և 1951 թվականին ունեցել են իրենց միակ զավակը՝ Դեբրա Կրիկորյանին, որը դարձել է բանակի փոխգնդապետ։
Կրիկորյանը Լոս Ալամոսի միացյալ եկեղեցու հիմնադիր անդամներից էր։ Նա թարգմանում էր հայկական պոեզիա և կարողանում էր արտասանել Օմար Խայամի «Ռուբայաթը»։
Ներսես Կրիկորյանը մահացել է Լոս Ալամոսի իր տանը 2018 թվականի ապրիլի 18-ին և թաղվել կնոջ կողքին Սանտա Ֆե ազգային գերեզմանատանը։


== Անդամակցություն ==
Լոս Ալամոսի ազգային կենտրոնի գիտական խորհրդի անդամ (1985)


== Պարգևներ ==
Լոս Ալամոսի մեդալ (2004)


== Ծանոթագրություններ ==
Բերյոզովի (Աջ Տոլբաչիկի վտակ)

Բերյոզովի (ռուս.՝ Берёзовый), գետ Կամչատկա թերակղզի՝ Ռուսաստանում։ Գետի երկարությունը 10 կմ է։ Թափվում է Աջ Տոլբաչիկ գետի ձախ ափին՝ 11 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112220000014622


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Յուլամանովո (այլ կիրառումներ)

Յուլամանովո, կարող է վերաբերել՝

Յուլամանովո - գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Յուլամանովո - գյուղ Ռուսաստանի Կուրգանի մարզի Ալմենևսկի շրջանի կազմում։
Եղիզգյոլ

Եղիզգյոլ, լճակ Թուրքիայի Էրզրումի նահանգում, Օլթի գետի լեռնագավառում, Օլթի քաղաքից մոտ 37 կմ հարավ, անտառապատ ու գեղատեսիլ վայրում։ Նշանակված է Կովկասի 5֊-վերստանոց քարտեզում։


== Ծանոթագրություններ ==
Կոպա դել Սոլ

Կոպա դել Սոլ, ֆուտբոլային մրցաշար։ Մրցաշարը տեղի է ունենում հունվարից-փետրվար ընկած ժամանակահատվածում։ Առաջին անգամ մրցաշարը կազմակերպվել է 2010 թվականին։


== Պատմություն ==
2011 թվականին մրցաշարի չեմպիոն է դարձել ուկրաինական «Կարպատի Լվիվ» ակումբը։ 2012 թվականին մրցաշարը կազմակերպվել է հունվարի 28-ից փետրվարի 7-, և չեմպիոն է դարձել Մոսկվայի Սապրտակը։


== Արդյունքներ ==


== Տես Նաև ==
Մարբելա գավաթ
Կոստա դել Սոլ գավաթ


== Ծանոթագրություններ ==


== Արտաքին հղումներ ==
Պաշտոնական կայքը Archived 2011-06-28 at the Wayback Machine.
Ալատիր

Անվան այլ կիրառումների համար տե՛ս՝ Ալատիր (այլ կիրառումներ)Ալատիր (ռուս.՝ Алатырь), քաղաք Չուվաշիայում (Ռուսաստան), նավակայան Սուրա գետի (Վոլգայի աջ վտակ) ափին՝ Ալատիր գետը նրան միախառնվելու տեղում։ Հիմնադրվել է 1552 թ.-ին որպես ռուսական ամրություն։ Քաղաք է 1780 թ.-ից։ Ենթադրում են, որ անվանումը առաջացել է թյուրքական լեզուների ալա «խայտաբղետ» և տուրա «կացարան, քաղաք» բառերից։


== Աղբյուրներ ==
Ֆրիգգա Կարլբերգ

Ֆրիգգա Կարլբերգ (շվեդերեն՝ Frigga Carlberg, ի ծնե` Աննա Ֆրեդրիկա Լունդգրեն (շվեդերեն՝ Anna Fredrika Lundgren, օգոստոսի 10, 1851(1851-08-10)[…], Falkenberg, Falkenberg Municipality, Հալանդ, Շվեդիա[…] - հոկտեմբերի 3, 1925(1925-10-03), Գուստավ Վազա, Շվեդիա), շվեդ կին գրող, սոցիալական աշխատող և ֆեմինիստուհի։ 1903-1921 թվականներին եղել է կանանց ընտրական իրավունքի ազգային ասոցիացիայի կենտրոնական կոմիտեի անդամ և 1902-1921 թվականներին` Շվեդիայի կանանց ընտրական իրավունքի հասարակության Գյոթեբորգի բաժանմունքի նախագահ։


== Կենսագրություն ==

Ֆրիգգա Կարլբերգը ծնվել է հարուստ ընտանիքում, սակայն մեծ դժվարությամբ է հորը համոզել թույլ տալ իրեն կրթություն ատանալ։  1876 թվականին, փոստային պաշտոնյա Անդրեաս Կարլբերգի հետ ամուսնանալուց հետո, տեղափոխվել է Գյոթեբորգ։
Կարլբերգը Գյոթեբորգում բնակվելով զբաղվել է կանանց խնդիրներով և սոցիալական աշխատանքով և դարձել 1884 թվականին հիմնադրված Գյոթեբորգի կանանց ասոցիացիայի (շվեդերեն՝ Göteborgs Kvinnoförening)  կանանց առաջին կազմակերպության ազդեցիկ անդամ։ Նաև հիմնադրել է «Sällskapet Myrornas barnhem» կազմակերպությունը, որը տուբերկուլոզով վարակված ծնող ունեցող առողջ երեխաներին բնակարան է տրամադրել։ Կարլբերգը գլխավորել է կին սոցիալական աշխատողների կազմակերպությունը և եղել Շվեդիայի աղքատների օգնության ասոցիացիայի անդամ։
Ֆրիգգա Կարլբերգը Գյոթեբորգի սոցիալ և քաղաքականապես ակտիվ կանանց շրջանում դարձել է կենտրոնական գործիչ, և երբ 1902 թվականին ստեղծվել է Շվեդիայի կանանց ընտրական իրավունքի հասարակությունը, նա հանդես է եկել իր` Գյոթեբորգի բաժանմունքի ստեղծման նախաձեռնությամբ և իր կյանքի ամբողջ ընթացքում մշտապես ընտրվել նրա նախագահ։ Կարլբերգը քաջատեղյակ էր, մասնավորապես, կանանց ընտրական իրավունքի համար բրիտանական և ամերիկյան շարժման մասին, և մի անգամ Սիլվիա Փանքհյորսթին հրավիրել է դասախոսություն կարդալ։ Նա նաև ներկայացրել է Շվեդիան կանանց ընտրական իրավունքի մի քանի միջազգային կոնֆերանսներին. սկզբում որպես Շվեդիայի կանանց ընտրական իրավունքի հասարակության անդամ, իսկ վերջին անգամ` 1923 թվականին, Հռոմում որպես Շվեդիայի կառավարության ներկայացուցիչ։
Որպես գրող՝ Ֆրիգգա Կարլբերգն իր վեպերում և պիեսներում պատկերել է կանանց խնդիրները, ինչպես նաև բնակչության աղքատ խավերի` քաղաքականության վրա ազդող կենսապայմանները։ Նրա «För rättfärdighets skull» վեպն Էլին Վագների «Pennskaftet» վեպի հետ հավասարապես շվեդական սուֆրաժիստական շարժման ամենահայտնի գրական ստեղծագործությունն է։


== Ծանոթագրություններ ==


== Աղբյուրներ ==
Svenskt biografiskt lexikon (1927)
Svenska män och kvinnor: biografisk uppslagsbok (Bonnier, 1944)
Christina Florin: Kvinnor får röst (Atlas, 2006)
Barbro Hedvall (2011). Susanna Eriksson Lundqvist. red. Vår rättmätiga plats. Om kvinnornas kamp för rösträtt. Förlag Bonnier. 978-91-7424-119-8
Յորք շրջան (Հարավային Կարոլինա)

Անվան այլ կիրառումների համար տե՛ս՝ Յորք շրջան (այլ կիրառումներ)Յորք շրջան (անգլ.՝ York County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածությունը 1.803 կմ² է, բնակչությունը՝ 164.614 մարդ (2000 թ. տվյալներով)։ Շրջկենտրոնն է Յորք բնակավայրը։ Կազմավորվել է 1798 թ.։
Էմիլիոս Պրոսալենտիս

Էմիլիոս Պրոսալենտիս (հուն․՝ Αιμίλιος Προσαλέντης, 1859, Վենետիկ, Ավստրիական կայսրություն - 1926[…], Աթենք, Հունաստան), հույն հայտնի ծովանկարիչ։


== Կենսագրություն ==
Էմիլիոս Պրոսալենտիս ծնվել է 1859 թվականին Կերկիրա կղզում։ Սերում է կղզու հայտնի նախնիներից՝ հայտնի նկարիչ Սպիրիդոն Պրոսալենտիսի որդին։ Նրա եղբայր Պավլոսը նույնպես դարձավ հայտնի նկարիչ։
Առաջին ուսուցողական դասերը ստացել է իր հորից Աթենքում։ Փարիզում սովորել է ճարտարագիտություն։ Վերադառնալով Հունաստան ընդունվել է ռազմածովային նավատորմ։ Սկզբնական շրջանում նկարչական թեման միմիայն ծովանկարչությունն էր։ Կյանքի վերջին տարիներին զբաղվում էր ջրանկարչությամբ։ Նրա հայտնի նկարների ցանկին են դասվում «Դարդանելի ծովային ճակատամարտը», «Ֆեխտի Բուլենտի տորպեդահարումը», «Միաուլիս հածանավը», «Թուրքական ֆլագմանի հրդեհումը Էրեսոսում» ևայլն։
Էմիլիոս Պրոսալենտիսը մահացել է 1926 թվականին Աթենքում։


== Պատկերասրահ ==

		
		


== Ծանոթագրություններ ==
Բանդեյրանտիս (Մատու Գրոսու դու Սուլ)

Բանդեյրանտիս (Մատու Գրոսու դու Սուլ)  (պորտ.՝  Bandeirantes), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիսարևելյան մասում։ Բնակչությունը կազմում է 6614 մարդ՝ 2006 թվականի տվյալներով։ Գրավում է 3 115,514 կմ2 տարածք։ Բնակչության խտությունը կազմում է՝ 2,1 մարդ/կմ2։


== Պատմություն ==
Քաղաքը հիմնադրվել է 1963 թվականի նոյեմբերի 11-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 85.935.588,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 13.166,17 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,733 (տվյալները ՄԱԿ-ի զարգացման ծրագրի)։
Ախշարի դաշտ

Ախշար, Ագշար, Ագշեհրապատ, Ախշարօվա, Ակշարօվա, Աղշարօվա, Աշխարհադաշտ, Աշխարհի դաշտ, Աշխարհուդաշտ, Աշխարօվա, դաշտ Փոքր Հայքում, Իրիս գետի ավազանում, Նիկոպոլիս քաղաքի շրջակայքում։ Հիշատակվում է XIII դարի սկզբների հիշատակարաններում։ Տեղ-տեղ անտառապատ է, ջրառատ չունի արգավանդ հողեր։


== Ծանոթագրություններ ==
Խոակին Պեյրո

Խոակին Պեյրո Լուկաս (Joaquín Peiró Lucas, հունվարի 29, 1936(1936-01-29), Մադրիդ, Իսպանիա - մարտի 18, 2020(2020-03-18), Մադրիդ, Իսպանիա), իսպանացի նախկին ֆուտբոլիստ և մարզիչ։ Հանդես է եկել նաև Իսպանիայի ազգային հավաքականում։ 1968–1970 թվականներին եղել է Ռոմայի ավագը։


== Նվաճումներ ==


=== Որպես ֆուտբոլիստ ===
Ատլետիկո ՄադրիդԳավաթակիրների գավաթ՝ 1961–62
Իսպանիայի գավաթ՝ 1959–60, 1960–61ԻնտերԵվրոպական գավաթ՝ 1964–65
Միջմայրցամաքային գավաթ՝ 1964, 1965
Իտալիայի չեմպիոն՝ 1964–65, 1965–66ՌոմաԻտալիայի գավաթ՝ 1968–69


=== Որպես մարզիչ ===
ՄալագաԻնտերտոտոյի գավաթ՝ 2002


== Ծանոթագրություններ ==


== Արտաքին հղումներ ==
Վիճակագրությունը National Football Teams-ում (անգլ.)
Պրոֆիլը Weltfussball.de-ում (իտալ.)
Բեզիմենոե (գյուղ, Սնիգիրյովկայի շրջան)

Անվան այլ կիրառումների համար տե՛ս՝ ԲեզիմենոեԲեզիմենոե (ուկրաիներեն՝ Безіменне), գյուղ Ուկրաինայի Նիկոլաևի մարզի Սնիգիրյովկայի շրջանում։ Բնակավայրը նախկինում նաև անվանվել է Ֆրայֆելդ, Բոլշևիկ Ինգուլցա։
2001 թվականի տվյալներով Բեզիմենոե գյուղում բնակվում էր 179 մարդ։ Բնակավայրը զբաղեցնում է 0,045 կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իվաշկովո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ԻվաշկովոԻվաշկովո (ռուս.՝ Ивашково), գյուղ Ռուսաստանի, Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(4267) Բասներ

(4267) Բասներ (անգլ.՝ Basner), աստերոիդ աստերոիդների հիմնական գոտում։ Հայտնաբերվել է 1971 թվականի օգոստոսի 18-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,326267 ա. մ., առավելագույնը մոտենում է 1,8513 ա. մ. հեռավորության վրա և հեռանում 2,8012 ա. մ.։ Արեգակի շուրջ մեկ ամբողջական պտույտ է կատարում 1295,95 երկրային օրվա ընթացքում, իր ուղեծրով շարժվելով միջինում 0,277789 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4267) Բասներ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պաիստու (Էստոնիայի շրջան)

Անվան այլ կիրառումների համար տե՛ս՝ Պաիստու (այլ կիրառումներ)Պաիստու շրջան (էստ․՝ Paistu vald), շրջան Էստոնիայի Վիլյանդիմաա նահանգում։ Շրջանի կենտրոնն է Պաիստու գյուղը։


== Բնակչություն ==
2009 թվականի տվյալներով շրջանում բնակվում էին 1601 մարդ։ Բնակչության խտությունը շրջանում կազմում էր 12,41 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը Archived 2010-02-09 at the Wayback Machine. (էստոներեն)
Հուշագրական ժառանգություն (գիրք)

Հուշագրական ժառանգություն (անգլ.՝ Collected memoirs, ռուս.՝ Мемуарное наследие), Հայկական ճարտարապետությունն ուսումնասիրող հիմնադրամի կողմից 2011 թվականին հրատարակված «ՀՃՈՒ գիտական ուսումնասիրություններ» շարքի թվով 14-րդ գիրքը (Գիրք ԺԴ)։ Գրքի նախագծի հեղինակն է հուշարձանագետ, պատմաբան, բանահավաք, Հայկական ճարտարապետությունն ուսումնասիրող հիմնադրամի երևանյան գրասենյակի ղեկավար Սամվել Կարապետյանը, գիտական խմբագիրն է Էմմա Աբրահամյանը։ Տպագրվել է եռալեզու տարբերակով՝ հայերեն, անգլերեն և ռուսերեն։ Աշխատությունը ներկայացնում է հիմնականում Արևմտյան Հայաստանի (ներկայիս Թուրքիայի Հանրապետության արևելյան հատվածի) տարբեր գավառներում ծնված և 1914-1923 թվականների Հայոց ցեղասպանությունը վերապրած անհատների հուշագրությունները, որոնք հրատարակվում են առաջին անգամ։ Այն հասցեագրված է հայ ժողովրդի պատմությամբ և հայրենագիտությամբ հետաքրքրվող մասնագետներին և ընթերցող լայն շրջանակներին։ Գրքում ներկայացված են նաև բովանդակությանն առնչվող արժեքավոր լուսանկարներ, այդ թվում նաև՝ պատմական։
«Հուշագրական ժառանգություն» գիրքը հրատարակվել է Հայկական ճարտարապետությունն ուսումնասիրող հիմնադրամի գիտական խորհրդի երաշխավորությամբ և տպագրվել Հայաստանի Հանրապետության մշակույթի նախարարության հովանավորությամբ։ Այն նվիրվում է սեփական հայրենիքում ծնվելու բախտ ունեցած, սակայն ցեղասպանության պատճառով հայրենիքի վերջին ներկայացուցիչները դարձած հայերին։


== Ծանոթագրություններ ==
Կվիախիձեեբի (Շուախևի շրջան)

Կվիախիձեեբի (վրաց.՝ კვიახიძეები), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 157 մարդ։


== Ծանոթագրություններ ==
Վիսելոկ (գյուղ, Բլիզնյուկովի շրջան)

Անվան այլ կիրառումների համար տե՛ս՝ ՎիսելոկՎիսելոկ (ուկրաիներեն՝ Виселок), գյուղ Ուկրաինայի Խարկովի մարզի Բլիզնյուկովի շրջանում։
1984 թվականի տվյալներով Վիսելոկ գյուղում բնակվում էր 20 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յակուպովո (գյուղ, Կարաիդելսկի շրջան)

Անվան այլ կիրառումների համար տե՛ս՝ ՅակուպովոՅակուպովո (ռուս.՝ Якупово, բաշկիրերեն՝ Яҡуп), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 291 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիկոլայ Բերգ

Անվան այլ կիրառումների համար տե՛ս՝ Բերգ (այլ կիրառումներ)Նիկոլայ Վասիլևիչ Բերգ (ռուս.՝ Николай Васильевич Берг, մարտի 24 (ապրիլի 5), 1823, Մոսկվա, Ռուսական կայսրություն - հունիսի 16 (28), 1884, Վարշավա, Ռուսական կայսրություն), ռուս բանաստեղծ, թարգմանիչ, լրագրող, պատմաբան։


== Կենսագրություն ==
Նիկոլայ Բերգը սովորել է Մոսկվայի համալսարանում (չի ավարտել)։ Համագործակցել է «Մոսկվիտյանին» ամսագրի հետ։ Մտերմացել է երիտասարդ խմբագիրներ Ապոլլոն Գրիգորևի և Ալեքսանդր Օստրովսկու հետ։
1953 թվականին ուղևորվել է Սևաստոպլի պատերազմի դաշտ և մինչ պաշարման ավարտը եղել է շտաբի հրամանատարի գլխավոր թարգմանչի պաշտոնում։ Մասնակցել է Սև գետի ճակատամարտին։ Այս ամենի արդյունքում ստեղծվում է նրա «Սևաստոպոլի պաշարման գրառումները» 2 հատորով (Մոսկվա, 1858) և «Սևաստոպոլյան ալբոմը» 37 նկարներով։ Պատերազմի ավարտից հետո մեկնում է Կովկաս, որտեղ ներկա է լինում Շամիլի գերեվարմանը։
Եղել է Իտալիայի «Ռուսական պարբերական» ամսագրի թղթակից, լուսաբանելով Ջուզեպպե Գարիբալդիի արշավանքները։ 1860-1862 թվականներին ճանապարհորդել է Սիրիա, Պաղեստին և Եգիպտոս։ Լեհաստանի ապստամբության ժամանակ ուղևորվել է Վարշավա, որպես Սանկտ Պետերբուրգի տեղեկագրի թղթակից։
1863 թվականից ապրել է Վարշավայում։ 1868 թվականից Վարշավայի բարձրագույն դպրոցում դասավանդում է ռուսաց լեզու և գրականություն։ Եղել է «Վարշավայի օրագիրը» թերթի խմբագիր (1874-1877)։
Թարգմանել է Ադամ Միցկևիչի «Պան Թադեուշ» էպիկակական պոեմը, բուլղարացի, սերբ, ուկրաինացի (Տարաս Շևչենկոյի և ուրիշներ), չեխ բանաստեղծների ստեղծագործություններ։ «Տարբեր ժողովուրդների երգերը» ժողովածուում հրատարակել է (Մոսկվա, 1854 թ.) 26 ազգերի ժողովրդական երգերի բնօրինակը և թարգմանվել է ռուսերեն, այդ թվում `12 երգ Լիտվայի երգերից Լյուդվիկաս Ռեզայի «Dainos» (1843) ժողովածուից։ Թարգմանել է չեխ բանաստեղծ Վացլավ Հենկայի խաբեությունները (հաշվի առնելով, որ դրանք կեղծ են), Կրալեդվորյան և Զելենագորսկի ձեռագիրը։
1921 թվականին նրա լիտվական երգերի թարգմանությունները լույս տեսան առանձին հրատարակությամբ Վիլնյուսում։
Արդեն հասուն տարիքում Բերգը Վարշավայում ամուսնանում է ինժեների դստեր՝ Ռոզա Կարլովնայի հետ, նրանք ունենում են երկու տղա՝ Նիկոլայը (1879-1901) և Վասիլին (1882-?):


== Մատենագիտություն ==
Записки о польских заговорах и восстаниях (на польском, djvu)
Сочинения Берга на сайте Lib.ru: Классика
Берг Н.В. Записки Н.В. Берга о польских заговорах и восстаниях после 1831 года // Русский архив, 1870. - Изд. 2-е. - М., 1871. - Стб. 1821-1928. Archived 2016-03-08 at the Wayback Machine.
То же – Стб. 201-268. Archived 2016-04-04 at the Wayback Machine.
То же – Стб. 431-502. Archived 2016-03-09 at the Wayback Machine.
То же. – Стб. 631-674. Archived 2016-04-05 at the Wayback Machine.


== Ծանոթագրություններ ==


== Գրականություն ==
Севастопольский альбом Н. Берга. — М., 1858
Русские писатели. 1800—1917. Биографический словарь. Т. 1: А — Г. Москва: Большая Российская энциклопедия, 1994. — С. 243—244.
Վեժայ

Վեժայ (ռուս.՝ Вежай), գետ Ռուսաստանում, հոսում Արխանգելսկի մարզում։ Գետաբերանը տեղակայված է Յումիժ գետի աջ ափին՝ 102 կմ հեռավորության վրա։ Գետի երկարությունը 449 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020200212103000023306
Հիդրոլոգիական ուսումնասիրությունների կոդը - 103002330
Ավազանի կոդը -  03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==
South African Express

South African Express, Հարավային Աֆրիկայի շրջանային ավիաընկերություններից մեկը, որի գրասենյակը գտնվում է Կեմպտոն Պարկում։ Ավիաընկերության երթուղային ցանցը սերտ հարաբերությունների մեջ է South African Airlink և South African Airways ավիաընկերությունների հետ։
South African Express ավիաընկերությունը հիմնադրվել է 1994 թվականի սկզբին և սկսել է իր գործունեությունը նույն թվականի ապրիլի 24-ին։ Ավիաընկերությունը իր բոլոր չվերթները իրականացնում է Կեյպտաուն միջազգային օդանավակայանից։


== Երթուղաին ցանց ==
2010 թվականի հունվարին ավիաընկերությունը չվերթներ է իրականացրել հետևյալ ուղղություններով՝

 Բոտսվանա
 Գաբորոնե
 Կոնգոյի Դեմոկրատական Հանրապետություն
 Լուբումբաշի
 Մոզամբիկ
 Մապուտու
 Նամիբիա
 Վինդհուկ
 Հարավային Աֆրիկա
 Կեյպտաուն
 Դուրբան
 Լոնդոն


== Չվերթ ==
2009 թվականի ապրիլի 28-ին ավիաընկերության չվերթը բաղկացած էր հետևյալ ինքնաթիռներից՝

12 Bombardier CRJ 200ER
2 Bombardier CRJ 700 (which are leased from Horizon Air)
7 Bombardier Dash 8-Q300
2 Bombardier Dash 8-Q400


== Ծանոթագրություններ ==


== Արտաքին հղումներ ==
Ավիաընկերության պաշտոնական էջ South African Express
Արսլանովո (գյուղ, Կիգինսկի շրջան)

Անվան այլ կիրառումների համար տե՛ս՝ ԱրսլանովոԱրսլանովո (ռուս.՝ Арсланово, բաշկիրերեն՝ Арыҫлан), գյուղ Ռուսաստանի Բաշկորտոստան հանրապետության Կիգինսկի շրջանի կազմում։
Բնակչությունը 2009 թվականին գրանցված տվյալներով կազմում էր 798 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժան Վիգո

Ժան Վիգո (ֆր.՝ Jean Vigo, ապրիլի 26, 1905(1905-04-26)[…], Փարիզ - հոկտեմբերի 5, 1934(1934-10-05)[…], Փարիզ), ֆրանսիացի կինոռեժիսոր։
Առաջին ռեժիսորական աշխատանքը սիրողական, վավերագրական «Նիցցայի պատճառով» (1929) ֆիլմ-պամֆլետն էր։ «Զրո` վարքի համար» (1932) կինոնկարում արտահայտված է բողոք ֆրանսիական գիշերօթիկ դպրոցներում դաստիարակման դաժան սիստեմի դեմ։ Ամենանշանակալից՝ «Ատալանտա» (1934) ֆիլմում առանձին ուժով է երևան եկել ռեժիսորի բանաստեղծական ձիրքը, ամենօրյա կենցաղի պատկերներում բարդ փիլիսոփայական ընդհանրացումներ կատարելու կարողությունը։


== Ծանոթագրություններ ==
Պորտուգալիայի խոշոր քաղաքական ագլոմերացիա

Քաղաքական խոշոր ագլոմերացիա (պորտ.՝ Grande Área Metropolitana, GAM), Պորտուգալիայի քաղաքական գոտիններ, ներառում է խոշոր քաղաքներ և արվարձաններ։ Նրա կազմի մեջ մտնող քաղաքները ունեն ինքնավարություն։ Նրանցից ամեն մեկում գտնվում են 9 մունիցիպալիտետներ, ամեն մեկի կազմի մեջ ավելի քան 350 հազար բնակչությամբ։ Ներկա ժամանակներս այնտեղ գտնվում են 7 այդպիսի գոտիներ.

Մեծ Լիսսաբոն (GAM de Lisboa)
Մեծ Պորտու (GAM do Porto)
Մեծ Մինյու (GAM do Minho)
Մեծ Ավեյրու (GAM de Aveiro)
Մեծ Կոիմբրա (GAM de Coimbra)
Մեծ Ալգարվե (GAM do Algarve)
Մեծ Վիզեու (GAM de Viseu)
Մ.թ.ա. 538


== Դեպքեր ==


== Ծնունդներ ==


== Մահեր ==
Ոսկով ապահովվածություն

Ոսկով ապահովվածություն, ոսկու ռեզերվային ֆոնդը երկրի կենտրոնական բանկում, որը նախատեսված է թղթադրամների թողարկումն ապահովելու, իսկ մի շարք երկրներում՝ նաև ընթացիկ հաշիվներն ու ըստ ներկայացման վճարման ենթակա այլ պարտավորությունները մարելու համար։ ԱՄՆ-ում, օրինակ, դաշնային ռեզերվային բանկերը օրենքով պետք է ոսկու պաշար ունենան շրջանառվող բանկնոտների գումարի ոչ պակաս 25-ի (1968 թվականից այդ կարգը վերացվել է), նաև ընթացիկ հաշիվների գումարի 25%-ի, Բելգիայի ազգային բանկը՝ 33, Շվեյցարիայինը՝ 40%-ի չափով։ 
Ոսկու ստանդարտի ժամանակ ոսկով ապահովածությունը, որպես արժույթի կայունության երաշխիք, ակտիվ դեր է կատարել, սակայն հետագայում կորցրել է իր նշանակությունը։ 
Որոշ երկրներում (օրինակ, Մեծ Բրիտանիայում) դրամական էմիսիան ոսկով չի ապահովում, իսկ դրա ընդհանուր գումարը որոշում է պառլամենտը։ Ֆրանսիայում, Գերմանիայում, Իտալիայում դրամական էմիսիայի կամ ըստ ներկայացման վճարման ենթակա բանկի պարտավորությունների Ոսկով ապահովածությունը գործող օրենսդրությամբ չի նախատեսված։
Տարազին

Տարազին, գյուղ Արևմտյան Հայաստանում, Վանի վիլայեթի Աղբակի գավառում։ Գտնվում էր գավառի հյուսիսային սահմանի մոտ, Մեծ Զաբ գետի աջակողմյան վտակներից մեկի աջ ափին։


== Բնակչություն ==
XX դարի սկզբին ուներ 18 տուն սիկյաֆթի ցեղին պատկանող քրդեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ֆրոյդենբերգ (Վերին Պֆալց)

Ֆրոյդենբերգ (գերմ.՝ Freudenberg), կոմունա Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Ամբերգ Զալցբախի շրջանի կազմի մեջ։ Բնակչությունը 4190 մարդ (ըստ 2010 թվականի դեկտեմբերի 31-ի)։ Տարածքը 78,81 կմ² է։ Պաշտոնական կոդ՝ 09 3 71 122։


== Ծանոթագրություններ ==


== Արտաքին հղումներ ==
Պաշտոնական կայք
Նորաբաց

Նորաբաց (մինչև 1978 թ.` Ենգիջա),
գյուղ Հայաստանի Հանրապետության Արարատի մարզի Մասիսի տարածաշրջանում, Մասիս քաղաքից 4 կմ հյուսիս, մարզկենտրոնից` 25 կմ հեռավորության վրա։


== Պատմություն ==
Գյուղը հիմնադրվել է 1897 թվականին։ Նախկինում ունեցել է Ենգիջա անվանումը և Նորաբաց է վերանվանվել 1978 թ. հունվարի 25-ին։ Գյուղի շրջակայքում գտնվում է նոր քարեդարի բնակավայր` մ.թ.ա 6-4 հազարամյակ։
Գյուղը գտնվում է Արարատյան դաշտում, ծովի մակարդակից 855 մ բարձրության վրա։ 2014 թվականին գյուղում բացվել է Սուրբ Մաիրամ Աստվածածին եկեղեցին։ Գյուղում կառուցվում է այգի, իրականացվում են կանաչապատման աշխատանքներ։


== Կլիման ==
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5 °C։ Ամառը տևական է՝ մայիսից մինչև հոկտեմբեր օդի միջին ամսական ջերմությունը հասնում է 24-26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250 - 300 մմ է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։


== Բնակչություն ==
Ըստ ՀՀ 2011 թ. մարդահամարի արդյունքների` Նորաբացի մշտական բնակչությունը կազմել է 2155, առկա բնակչությունը` 1935 մարդ, բնակչության փոփոխությունը ժամանակի ընթացքում` ստորև.


== Տնտեսություն ==
Գյուղն ունի առկա 740 տնտեսություն, դպրոց, մանկապարտեզ, բուժկետ, կապի հանգույց։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են 185 հա։ Համայնքի հողերի հիմնական մասը օգտագործվում են որպես վարելահողեր՝ զբաղեցնելով մոտ 115 հա։ Ունի պտղատու և խաղողի այգիներ, համապատասխանաբար կազմելով 16 հա և 36 հա։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստային կուլտուրաներ, ինչպես նաև հացահատիկ։ Արդյունաբերություն չունի։


== Տես նաև ==
Նորաբացի պատմության և մշակույթի անշարժ հուշարձանների ցանկ


== Ծանոթագրություններ ==


== Արտաքին հղումներ ==
Նորաբաց Archived 2014-09-12 at the Wayback Machine.
Արարատի մարզպետարան Archived 2012-04-13 at the Wayback Machine.
Բոնդարնի (Բելոկալիտվինսկի շրջան)

Բոնդարնի (ռուս.՝ Бондарный), ավան Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Բոգուրաևսկի գյուղական համայնքի կազմի մեջ։ Բելայա Կալիտվա քաղաքից գտնվում է 25 կմ հեռավորության վրա։
Մորեպա (Սոմի գավառ)

Մորեպա (ֆր.՝  Maurepas), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 216 մարդ, բնակչության խտությունը` 19.85 մարդ/կմ²։ Բնակավայրը զբաղեցնում է 10.88 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հյուսիս, Ամյեն քաղաքից 45 կմ արևելք։


== Բնակչություն ==


== Տնտեսություն ==
2010 թվականին ուներ 138 աշխատունակ (15-64 տարեկան)  բնակիչ, որոնցից ակտիվ էին 90-ը, իսկ ոչ ակտիվները` 48։ Ակտիվության ցուցանիշը կազմում է 65,2 %։ 90 աշխատունակ մարդկանցից աշխատել է 77 անձ (50 տղամարդ և 27 կին)։ Գործազուրկ են եղել 13 անձ (5 տղամարդ և 8 կին)։ 48 անաշխատունակներից 7-ը եղել են աշակերտներ կամ ուսանողներ, 16-ը` թոշակառուներ, իսկ 25-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ծովային թանգարան (Ստոկհոլմ)

Ծովային թանգարան (շվեդերեն՝ Sjöhistoriska museet), ծովային պատմության, առևտրական առաքման և նավաշինության թանգարան Ստոկհոլմում։ Թանգարանը տեղակայված է Էստերմալմ շրջանի Յարդետ հատվածում, որտեղից տեսարան է բացվում դեպի Djurgårdsbrunnsviken: Թանգարանի շենքը նախագծել է ճարտարապետ Ռագնար Էստբերգը։ Շենքը կառուցվել է 1933-1936 թվականներին։


== Հավաքածուներ ==
Թանգարանի հավաքածուն ներառում է շուրջ 900000 լուսանկար, 50000 նմուշներ և 45000 նկարներ, որոնք բոլորը վերաբերում են ծովին, ափերին, նավերին և նավակներին՝ անցյալում և ներկայում։ Հավաքածուի մեծ մասը՝ նավակները, տեղակայված են Ստոկհոլմի Գալվարվետ հատվածի Նավակների 2-րդ սրահում։ Նավակների հավաքածուն ներառում է ինչպես մակույկներ, այնպես էլ Skerry cruiser-ներ։
Ներքևի հարկում, ի թիվս այլ բաների, կան ծովային պատմության ցուցանմուշներ, ներառյալ 18-րդ դարի նավերի մի քանի մանրամասն մոդելներ։ Երկրորդ հարկը ներառում է ցուցահանդեսներ շվեդական առևտրային նավատորմի վերաբերյալ։ Նկուղում է գտնվում Գուստավ III թագավորի «Ամֆիոն» նավի նավախցի կրկնօրինակը։


== Պատմական նավերի ցուցակագրում ==

Ծովային թանգարանը պատասխանատու է Շվեդիայում պատմական նավերի ցուցակագրման համար։ Թվարկված են ինչպես նավերը, այնպես էլ պատմական նշանակություն ունեցող զբոսանավերը։ Չնայած ցուցակագրումը չի առաջարկում որևէ իրավական պաշտպանություն կամ պարտավորություն, այն սեփականատիրոջը տալիս է որոշակի արտոնություններ։


== Ճարտարապետություն ==
Ուլոֆ Տեմպելմանի (1746–1816) նեոդասական ոճով ներշնչված կորագիծ կառույցը հիմք է հանդիսանում շրջական պուրակի համար, որտեղ տեղի են ունենում բացօթյա համերգներ։ Դա Ռագնար Էստբերգի վերջին խոշոր աշխատանքն էր և կառուցվել էր Ստոկհոլմի ցուցահանդեսի (1930) (Stockholmsutställningen 1930) վայրում։ Քանի որ ցուցահանդեսը Ֆունկցիոնալիզմի կարևոր դրսևորում էր, թանգարանում նշվում է նաև ճարտարապետի տեսակետը Շվեդիայում ֆունկցիոնալիստական ոճի ներդրման հարցում։ Կենտրոնական գմբեթը ամբողջությամբ կառուցված է աղյուսից։ Շենքում կան նաև արհեստանոցի մանրակերտ, փայտի խանութ, լուսանկարչական ստուդիա, արխիվ և գրադարան։ 1970-ականներին ավելացվել է կինոֆիլմերի և դասախոսությունների դահլիճ, իսկ 1990-ականներին` սրճարան։
Թանգարանից դուրս տեղադրված է «Նավաստի» (Sjömannen) կոչվող բրոնզե հուշարձանը, որը տեղադրվել է Երկրորդ համաշխարհային պատերազմի տարիներին զոհված շվեդ նավաստիների հիշատակին։ Հուշարձանի հեղինակն է Նիլս Սյոգրենը 1952 թվականին, մինչև իր մահը։ Հուշարձանի բացումը տեղի է ունեցել 1953 թվականին։


== Համերգներ ==
1975 թվականից թանգարանի դիմաց գտնվող այգում անցկացվում են բացօթյա համերգներ և երաժշտական փառատոներ։ Ստոկհոլմի թագավորական ֆիլհարմոնիկ նվագախմբի համագործակցությամբ Dagens Nyheter թերթի կազմակերպված ամենամյա համերգները ոգեշնչվում և համեմատվում են Ալբերտ թագավորական սրահի համերգների հետ։ Թանգարանում անցկացվող միջոցառումների ժամանակ ելույթ ունեցած արվեստագետներից են Լիզա Նիլսոնը, Քենթը,, Pearl Jam, Սառա Դոուն Ֆայները,, Axwell-ը, և Պեր Հոկան Գեսլեն։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Pictures of ship models in the museum, from visit in June 2011 High resolution photos
Նատալիա Դինասկայա

Նատալիա Դինասկայա (մարտի 7, 1989(1989-03-07), Նավոի, Բուխարայի մարզ, Ուզբեկական ԽՍՀ, ԽՍՀՄ), ռուսական վոլեյբոլիստ, կենտրոնական մեկուսացնող, խաղացել է Կրասնոդարի Դինամո թիմում և Ռուսաստանի հավաքականում, արժանացել է միջազգային կարգի սպորտի վարպետի տիտղոսին։


== Արտաքին հղումներ ==
Տեղեկություններ Archived 2014-02-09 at the Wayback Machine.
Տեղեկություններ(անգլ.)
Տեղեկություններ


== Ծանոթագրություններ ==
Ransomware

Ransomware (շորթող-վիրուս, դրամաշորթ ծրագիր) չարորակ ծրագրային ապահովման տեսակ, որը արգելափակոում է համակարգչի համակարգին հասանելիությունը կամ անհասանելի է դարձնում ֆայլերի ընթերցումը, իսկ հետո զոհից պահանջում է փրկագին վերականգման համար։


== Ransomware-ի տեսակներ ==
Ներկա պահին գոյություն ունեն ransomware վիրուսի մի քանի իրարից տարբերվող տեսակներ․ 

համակարգի ֆայլերի կոդավորում
համակարգով աշխատանքի արգելափակում
բրաուզերով աշխատանքի արգելափակում։


=== Համակարգով աշխատանքի արգելափակում ===
Զոհի համակարգում Trojan.Winlock\LockScreen տեղադրվելուց հետո, այն համակարգային ֆունկցիաների միջոցով արգելափակում է համակարգիչը, իսկ վիրուսը գրվում է ավտոկանչման ցանկում։ Դրանից հետո օգտագիրոջ էկրանին է հայտնվում հորինված, որում ասվում է, որ իբր թե օգտատերը կատարել է հակաօրինական գործողությունները և նրանից պահանջում են փրկագին՝ ուղարկել վճարով ՍՄՍ հաղորդագրություն, իսկ վճարման համար օգտագործվում է BitCoin։ Բացի դա նմանատիպ վիրուսները հիմնականում չեն ստուգում գաղտնաբառերը։ Եվ դրա հետ մեկ տեղ համակարգիչը մնում է աշխատունակ։ Հաճախ վիրուսը կարող է սպառնալ տվյալների ջնջման, սակայն դա արվում է միայն օգտատիրոջը վախեցնելու համար։


=== Համկարգում ֆայլերի կոդավորում ===
Այն բանից հետո երբ վիրուսը տեղադրվում է զոհի համակարգչում, այն կոդավորում է աշխատող ֆայլերի մեծ մասը։ Սակայն դրա հետ մեկ տեղ համակարգիչը մնում է աշխատունակ, սակայն այդ ֆայլերը հրաժարվում են աշխատել։ Ուղեցույցը և գաղտնաբառը ֆայլերի ապակոդավորման համար հաքերը խոստանում է ուղարկել գումարը ստանալուց հետո։


== Տարածման տարբերակներ ==
Հիմնականում ransomware տարածվում է․

վեբ բրաուզերների խոցելության պատճառով
էլեկտրոնային փոստի միջոցով
երբ օգտատերը ներբեռնում է ֆայլ անհայտ կամ վարաքված կայքից
բոտնետից ներբեռնման միջոցով
խաղային սերվերներից։


== Պատմություն ==
Շողոքորթող վիրուսները սկսեցին վարաքել օգտատերերի համակարգիչները 2005 թվականի մայիսից։ Հայտնի ես հետևյալ տարբերակները՝ TROJ.RANSOM.A, Archiveus, Krotten, Cryzip, MayArchive։ Հայտնի է նաև Gpcode վիրուսը և իր տարբերակները՝ Gpcode.a, Gpcode.aс, Gpcode.ag, Gpcode.ak։
2013 թվականի մարտին Dr. Web ընկերության մասնագետների կողմից հայտնաբերվեց կոդավորիչ ArchiveLock, որը հարձակվում էր Իսպանիաի և Ֆրանսիաի օգտատերերի վրա։ Այն ֆայլերի կոդավորման համար օգտագործում է WinRAR ծրագիրը, ապակատիվացնելու հետո ամբողջությամբ կոդավորվում և անվերադարձ ջնջվում էին օրիգինալ ֆայլերը։
2013 թվականի վերջին CryptoLocker կոդավորիչը օգտագործել է Bitcoin վճարային համակարգը փրկագին ստանալու համար։ Այս կոդավորիչին հաջողվեց հավաքել 27 միլլիո դոլլարին համապատասխանող Bitcoin


==== Հայտնի հարձակումներ ====
2017: WannaCry (մայիս) 
Petya (հունիս)
Bad Rabbit (հոկտեմբեր)


== Ծանոթագրություններ ==


== Արտաքին հղումներ ==
Կոդավորիչ (Crypto-Ransomware-ը)  «Amigo A» բլոգում
Սերվիս 270 կոդավորիչներով(անգլ.)
«Շանտաժիստ» — Gpcode կրիպտովիճակագրություն в Лаборатории Касперского, 16 июн 2006
Winlock // JustPC, 2012Ընկերությունների հրապրակումներ

Special Report: Ransomware and Businesses 2016 Archived 2016-12-13 at the Wayback Machine. (Symantec)(անգլ.)
Understanding Ransomware and Strategies to Defeat it (McAfee Labs of Intel Security, 2016)(անգլ.)
The Current State of Ransomware (Sophos, дек 2015)(անգլ.)
Պողոս-Լևոն Զեքիյան

Պողոս-Լևոն Անտոնի Զեքիյան (հոկտեմբերի 21, 1943(1943-10-21), Ստամբուլ, Թուրքիա և Կոստանդնուպոլիս), հայագետ, փիլիսոփա, Մխիթարյան միաբանության անդամ, վարդապետ (1959-1987), Ստամբուլի համալսարանի պրոֆեսոր (1973), ՀՀ ԳԱԱ արտասահմանյան անդամ (1994), Վենետիկյան ակադեմիայի անդամ (1992), Վենետիկյան ակադեմիայի իսկական անդամ (2005), Պոլսի հայ կաթողիկե աթոռի առաքելական կառավարիչ, արքեպիսկոպոս (2014-)


== Կենսագրություն ==
Պողոս-Լևոն Զեքիյանը ծնվել է Կոստանդնուպոլսում։ Սովորել Է Կոստանդնուպոլսի վարժարաններում,
Վենետիկի Մխիթարյան միաբանության դպրեվանքում։ 1962 թվականին ավարտել է Հռոմի Գրիգորյան պապական համալսարանի փիլիսոփայության ֆակուլտետը, 1966 թվականին՝ նույն համալսարանի աստվածաբանության ֆակուլտետը։ 1966-1968 թվականներին մասնագիտացել է Արևելյան աստվածաբանության բնագավառում։
1968-1974 թվականներին ուսուցչություն է արել Կոստանդնուպոլսի Մխիթարյան և Կեդրոնական, 1974 թվականից՝ Վենետիկի Մուրադ-Ռափայելյան վարժարանում, 1982-1985 թվականներին՝ տնօրեն,
1981 թվականից՝ Վենետիկի համալսարանի հայոց լեզվի և գրականության ամբիոնի վարիչ, 
1980-1985 թվականներին՝ «Բազմավեպի» խմբագիր։
1974 թվականից բնակվում է Իտալիայում։
Մինչև 2011 թվականը Վենետիկի Կա Ֆոսկարի համալսարանում վարել է իր իսկ կողմից 1976 թվականին հիմնված հայագիտական ամբիոնը։ Ներկայումս Հռոմի Արևելյան հայրապետական համալսարանում աստվածաբանության և հայ եկեղեցու դավանանքի դասախոս է։ 2014 թվականին նշանակվել է Կոնստանդնուպոլսի և Թուրքիայի հայ կաթոլիկ համայնքի արքեպիսկոպոս։
Հիմնական աշխատանքները վերաբերում են գիտակցության, Օգոստինոսյան ներգոյապաշտության, հումանիզմի, հայոց պատմության, բանասիրության և մշակույթի, ազգային և կրոնական ինքնության հարցերին, հայ տեսահայեցողական և աստվածաբանական մտքին։ Անդրադարձել Է նաև Հովհան Մանդակունու, Ներսես Շնորհալու, Պետրոս Դուրյանի, Դանիել Վարուժանի և այլոց ստեղծագործություններին, հայ-վրացական մշակութային կապերին, գրաբարի հոլովման համակարգին և այլն։
Տիրապետում է հայերենին (նաև գրաբար), թուրքերենին, իտալերենին, ֆրանսերենին, գերմաներենին, անգլերենին, ռուսերենին։ Հեղինակ է շուրջ հարյուր գիտական ուսումնասիրությունների, հոդվածների ու տասնյակ թեմատիկ գրքերի։


== Պարգևներ ==
ԵՊՀ ոսկե մեդալ, 2000


== Երկեր ==
Հայ թատրոնի սկզբնաքայլերը և հայ վերածնունդի շարժումը, 1975։
Բանակցութիւններ Ա. Ներսես Շնորհալիի եւ կայսերական նուիրակ Թէորիւսնոսի միջեւ..., 1978։
Իտալիայի հայ գաղութները, 1978։
Հումանիզմական գաղափարային բովանդակութիւնը և պատմական արմատները, 1981։
Վենետիկ և հայերը, Վնտ., 1990։
Հոգիի և ինքնութեան հետքերով, Երևան, 2000։
Ինքնութեան խճանկար, Բեյրութ 2000։
Հայապատում... ներտողային, Լոս ԱՆջելես, 2001։


== Ծանոթագրություններ ==


== Արտաքին հղումներ ==
Պողոս-Լևոն Զեքիյան
Կոդա

Անվան այլ կիրառումների համար տե՛ս՝ Կոդա (այլ կիրառումներ)Կոդա (իտալերեն՝ coda — պոչ, հավելում)

Պոետիկայում. տողերի կայուն քանակ ունեցող բանաստեղծության (սոնետ, տրիոլետ, ռոնդո և այլն) լրացուցիչ վերջնատող, որն ամփոփում է ստեղծագործության իմաստը։ Օրինակ, սոնետի մեջ կարող է հանդես գալ մի առանձին՝ 15-րդ տող։ Դա կոչվում է «սոնետ կոդայով»։ Այդպիսին է Միսաք Մեծարենցի «Աքասիաներու շուքին տակ» բանաստեղծությունը (առաջին տողը որոշ փոփոխությամբ կրկնվում է իբրև 15-րդ տող)։
Երաժշտության մեջ. որևէ երաժշտական ամբողջական պիեսի լրացուցիչ, ավարտական բաժինը։ Կոդային բնորոշ է կառուցվածքային ու հարմոնիկ կայունությունը (վերին ձայների ներքընթաց մեղեդիական շարժում, ավարտող դարձվածքների կրկնություն և կոտորակում, տոնիկային ձայնառություն են)։ Դանդաղ տեմպով կատարվող պիեսներում կոդան սովորաբար դանդաղեցվում, արագ պիեսներում արագացվում է։
Հաղիղաթ Ռզաևա

Հաղիղաթ Ալի ղիզի Ռզաևա (ադրբ.՝ Həqiqət Əli qızı Rzayeva, մայիսի 20, 1907(1907-05-20), Լենքորան, Լենքորանի գավառ, Բաքվի նահանգ, Ռուսական կայսրություն - օգոստոսի 2, 1969(1969-08-02), Բաքու, Ադրբեջանական ԽՍՀ, ԽՍՀՄ), Ադրբեջանի օպերային երգչուհի, Ադրբեջանական ԽՍՀ ժողովրդական արտիստ (1943), Նա հանդիսանում է առաջին երգիչուհիներից մեկը `կատարելով Ադրբեջանի թատերական բեմում։


== Կենսագրություն ==

Հաղիղաթ Ռզաևան ծնվել է 1907 թվականին Լենքորանի Դարկուբա գյուղում։ 1917 թվականին Հաղիղաթը սկսեց սովորել Լենքորանի միջնակարգ դպրոցում։ Ադրբեջանում խորհրդային իշխանության հաստատումից հետո ընտանիքը տեղափոխվեց Բաքու։ Բաքվում նա գործել է թատերական ասոցիացիայում։ Կոմպոզիտոր Մուսլիմ Մագոմաևի առաջարկով նա սկսել է աշխատել Ադրբեջանի օպերային թատրոնում։ Այդ ժամանակվանից սկսվել է Հագիգաթ Ռզաեւայի թատերական կարիերան։
1928-1932 թվականներին սովորել է Ադրբեջանի պետական կոնսերվատորիայի (ներկա Բաքվի երաժշտական ակադեմիա) մուղամ բաժնում։ Նրա ուսուցիչներից են եղել Ջաբբար Ղարյաղդիօղլին, Սեիդ Շուշինսկին և Ղուրբան Փիրիմովը։ 1927-1952 թվականներին եղել է Ադրբեջանի օպերայի և բալետի պետական ակադեմիական թատրոնի մենակատարը։ Թատրոնում ստեղծած լավագույն դերերից են՝ Էրէբզենգի (Աբդուլ Մագոմաև), Լեյլի, Էսլի Ուզեիր Հաջիբեկով, Շահսենեմ Զուլֆիկար Հաջիբեկով և այլն ։


== Ծանոթագրություններ ==
Գոմքի պատմության և մշակույթի անշարժ հուշարձանների ցանկ (Վայոց ձորի մարզ)

Այս հոդվածը ներկայացնում է Վայոց ձորի մարզի Գոմք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 15 հուշարձան (7 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ենիքյոյ (Բալուի գավառ)

Անվան այլ կիրառումների համար տե՛ս՝ Ենիքյոյ (այլ կիրառումներ)Ենիքյոյ, գյուղ Արևմտյան Հայաստանում, Բալուի գավառակում։ Գտնվում էր Բալու քաղաքից 12 կմ արևմուտք, Արածանի գետի աջ կողմում։
Գյուղը հարուստ էր այգիներով։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Վորոտինսկ

Վորոտինսկ (ռուս.՝ Воротынск), գյուղ Ռուսաստանի Կալուգայի մարզի Պերեմիշլսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եռվեկյուլա (գյուղ, Ռիուգե շրջան)

Եռվեկյուլա (էստ․՝ Järvekülä), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռայնհարդ Գենցել

Ռայնհարդ Գենցել, (գերմ.՝ Reinhard Genzel, մարտի 24, 1952(1952-03-24), Bad Homburg vor der Höhe, Դարմշտադտի վարչական շրջան, Հեսսեն, Գերմանիայի Ֆեդերատիվ Հանրապետություն), գերմանացի գիտնական, աստղաֆիզիկոս, բազմաթիվ հեղինակավոր մրցանակների դափնեկիր։


== Կարիերա ==
Սովորել է Ֆրայբուրգ և Բոննի համալսարաններում։ 1975 թվականին ավարտել է Բոննի համալսարանը։ 1978 թվականին պաշտպանել է փիլիսոփայության երկու դոկտորական թեզ Բոննի համալսարանում և Մաքս Պլանկի անվան  ռադիոաստղագիտության ինստիտուտում։ Այնուհետև աշխատել է ԱՄՆ-ում։ 1986 թվականին վերադարձել է ԳՖՀ, որտեղ սկսել է աշխատել  Մաքս Պլանկի անվան ինստիտուտում։ 1988 թվականին ստացել է պրոֆեսորի կոչում Մյունխենի Լյուդվիգ Մաքսիմիլյանի անվան համալսարանում։ 1999 թվականից դասավանդել է Բերկլիի կալիֆորնյան համալսարանում։ 2010 թվականին ղեկավարել է Մաքս Պլանկի անվան Ֆիզիկայի արտերկրյա ինստիտուտը։
Զբաղվել է ինֆրակարմիր և ենթամիլիմետրային աստղագիտական սարքերի ստեղծմամբ։ Միաժամանակ մասնակցել է Very Large Telescope, Infrared Space Observatory, Հերշելի տիեզերական աստղադիտարանի նախագծմանը։ Նրա գիտական խումբը 1990-ական թվականների կեսերին բացահայտեց աստղերի պտտվող շարժումը Ծիր Կաթինի կենտրոնում։ Նրանից անկախ նույն արդյունքներն էր ստացել աստղագետ Անդրեա Գեզը՝ Կեկի աստղադիտարանում։ Ուսումնասիրել է նաև գալակտիկաների էվոլուցիան և աստղերի ձևավորումը։


== Մրցանակներ ==
Լեյս Պիրս Նյուտոնի մրցանակ (1986)
Լեյբնիցի մրցանակ (1990)
Ջուլիա Ժանսենի մրցանակ (2000)
Բալցանի մրցանակ (2003)
Ալբերտ Էյնշտեյնի շքանշան (2007)
Շաոյի մրցանակ (2008)
Օտտո Հանի շքանշան (2008)
Կառլ Յանսկու անվան դասախոսական մրցանակ (2010)
Կառլ Շվարցշիլդի մրցանակ (2011)
Կրաֆորդի մրցանակ (2012)
Հարվի մրցանակ (2014)
Հերշելի շքանշան (2014)Ֆիզիկայի ամերիկյան ընկերության լիիրավ անդամ (1985), Բավարիայի գիտությունների ակադեմիայի (2003), Լեապոլդինայի ակադեմիայի (2002), Ֆրանսիայի գիտությունների ակադեմիայի (1998), ԱՄՆ գիտությունների ազգային ակադեմիայի (2000), Լոնդոնի թագավորական ընկերության (2012) անդամ։


== Ծանոթագրություններ ==
Աշոտ Ալեքսանյան (այլ կիրառումներ)

Աշոտ Ալեքսանյան, կարող է վերաբերել՝

Աշոտ Գևորգի Ալեքսանյան (1919-), հայ մանկավարժ, Երկրորդ աշխարհամարտի մասնակից։
Աշոտ Ալեքսանյան - ճարտարապետ, ՀՀ վաստակավոր ճարտարապետ (1981)
Աշոտ Ալեքսանյան - հայ ազատամարտիկ, Արցախյան ազատամարտի մասնակից։
Աշոտ Վլադիմիր Ալեքսանյան (1961), թարգմանիչ, գրականագետ։


== Ծանոթագրություններ ==
Գանձակի ճակատամարտ (այլ կիրառումներ)

Գանձակի ճակատամարտ, կարող է վերաբերել՝

Գանձակի ճակատամարտ - Արշակունիների թագավորության և Սասանյան Պարսկաստանի զորաբանակների միջև 363 թվականին տեղի ունեցած ճակատամարտ,
Գանձակի ճակատամարտ - Ռուսական կայսրության և Պարսկաստանի զորաբանակների միջև 1828 թվականի սեպտեմբերին տեղի ունեցած ճակատամարտ։
Աստերոիդների ցանկ (262401-262500)

Աստերոիդների ցանկ (262301-262400)  • Աստերոիդների ցանկ  • Աստերոիդների ցանկ (262501-262600)
 Աստերոիդների ցանկ (262301-262400)  • Աստերոիդների ցանկ  • Աստերոիդների ցանկ (262501-262600)
Աստերոիդների ցանկ (59701-59800)

Աստերոիդների ցանկ (59601-59700)  • Աստերոիդների ցանկ  • Աստերոիդների ցանկ (59801-59900)
 Աստերոիդների ցանկ (59601-59700)  • Աստերոիդների ցանկ  • Աստերոիդների ցանկ (59801-59900)


== Աղբյուր ==
«Discovery Circumstances: Numbered Minor Planets (55001)-(60000)»։ www.minorplanetcenter.net
Մարիա (Ալմերիա)

Մարիա (Ալմերիա) (իսպ.՝ María)  մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Տարածքը կազմում է 225 կմ2։ Բնակչությունը`1455 մարդ (2010 թվականի տվյալներով)։ Պրովինցիայի վարչական կենտրոնից գտնվում է 185   կմ հեռավորության վրա։


== Բնակչություն ==


== Պատկերասրահ ==

		
		


== Ծանոթագրություններ ==


== Արտաքին հղումներ ==
María Archived 2006-08-19 at the Wayback Machine.
María Archived 2005-12-21 at Archive.is
Página de María Archived 2006-09-04 at the Wayback Machine.